Public procurement notice: Contract Notice
Published: 2021-04-28
Buyer: Københavns Kommune, Teknik- og Miljøforvaltningen, Afdeling for Mobilitet, Klimatilpasning og Byvedligehold
Country: DK
Contract type: Works
Procedure: Open procedure
CPV classification: 45221000: Engineering works for bridges and tunnels
Submission deadline: 2021-06-17
Award criteria: The most economic tender
EU fund: ESF

Technical requirements: Arbejdet omfatter etablering af en underføring under S-banen ved Mimersparken. I forbindelse med projekt Nordvestpassagen tilstræber Københavns Kommune at styrke forbindelsen mellem Bispebjerg og Nørrebro og fremme adgangsvejene for fodgængere og cyklister mellem bydelene. Særlig opmærksomhed henligger på at etablere nye, optimerede cykelstier og supercykelstier samt at skabe en åben og tryg passage mellem de 2 bydele.
Passagen mellem de 2 områder skal foregå i forlængelse af Fyrbødervej og er dermed lokaliseret mellem Bispebjerg St. og Nørrebro St. Passagen udføres som en underføringskonstruktion, der fører de fremtidige gang- og cykelstier under den eksisterende S-bane mellem Lygten og Mimersparken.
Passagen placeres som forbindelse for bløde trafikanter imellem Lygten og Mimersparken. Forbindelsen skal være en del af Nørrebroruten, som altså omlægges. Denne følger i dag Superkilen mod nord og vestpå ad Tagensvej, og fremover skal ruten igennem Mjølnerparken, ved nr. 112, samt tværs over Mimersparken mod Fyrbødervej, under S-banen, og nord ad den planlagte supercykelsti, Fasanvejsruten.
Hertil kommer etablering af ny indkørsel til Nørrebrocenteret, samt ombygning af signalkrydset Lygten/Fyrbødervej.
Der er aftalt totalspærringer med Banedanmark. 3 weekendspærringer og en 9 dages totalspærring i sommeren 2022.
Som en del af entreprisen udføres skybrudsprojektet Mimersparken, hvilket medfører at dele af cykel- og gangforbindelsen Nordvestpassagen samt de tilstødende opholdsarealer og stier skal anvendes til opmagasinering af regnvand under skybrud.
Entreprisen forventes udført samtidig med 2 andre store projekter. På den ene side renovering af Mjølnerparken og på den anden side Byudviklingsprojektet Lygten II. Derudover er der grænseflader til flere af København Kommunes egne projekter, bl.a. Fælleshus i Mimersparken, Genopretning på Lygten og Tagensvej. Desuden skal dele af projektet udføres på aktivt parkeringsareal for Nørrebro Bycenter. Særligt på Lygtesiden er pladsforholdene meget snævre.
Generelt gælder det derfor at gennemførelsen af entreprisen vil kræve god planlægning og koordinering med andre bygherrer.
Endelig skal der tages hensyn til grænsefladen til den bemandede legeplads i Mimersparken og til at projektet gennemføres i et socialt belastet område, som vil kræve særlige foranstaltninger i forhold til sikring af byggeplads mv.
Københavns Kommune har fokus på bæredygtighed i udførelsesfasen. Derfor skal entreprenøren afgive pris på anvendelse af en række bæredygtighedsfremmende initiativer. Posterne er optioner og medtages i evalueringen, men kan efterfølgende fravælges af bygherren.
Klage over ikke at være prækvalificeret (udvalgt) til at afgive tilbud skal være indgivet til Klagenævnet for Udbud inden 20 kalenderdage regnet fra dagen efter TMFs underretning til de berørte ansøgere om, hvem der er blevet udvalgt, jf. § 7, stk. 1, i lovbekendtgørelse nr. 593 om Klagenævnet for Udbud af 2. juni 2016.